PTTEP รับผลดีราคาน้ำมันดิบพุ่งจ่อนิวไฮในรอบ 3  ปีครึ่งแนะซื้อเป้า159 บ.
PTTEP รับผลดีราคาน้ำมันดิบพุ่งจ่อนิวไฮในรอบ 3  ปีครึ่งแนะซื้อเป้า159 บ.
6 ส.ค. 2561

บล.ไอร่า ระบุในบทวิเคราะห์วันนี้(6ส.ค.)ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP แนวโน้มราคาน้ำมันดิบยังอยู่ในระดับสูง ล่าสุดราคาน้ำมันดิบดูไบอยู่ที่ 70 – 71 เหรียญสหรัฐฯต่อบาร์เรล ใกล้จุดสูงสุดในรอบ 3 ปีครึ่ง จากการลดปริมาณการผลิตของกลุ่มโอเปก รวมถึงการผลิตที่ลดลงจากเวเนซุเอลาและการแซงชั่นอิหร่าน
อยู่ระหว่างรอยื่นประมูลแหล่งบงกช-เอราวัณ เราคาด PTTEP มีความได้เปรียบในการประมูลเนื่องจากเป็นผู้ประกอบการเดิม และเงื่อนไขการประมูลให้น้ำหนักกับความมั่นคงต่อเนื่องของการผลิตและการจ้างงานคนไทยด้วย
คาดผลการดำเนินงานปี 2561 จะยังคงโดดเด่น จากแนวโน้มราคาก๊าซและราคาน้ำมันที่ยังคงเพิ่มขึ้น ยังคงคำแนะนำ “ซื้อ” ราคาเป้าหมายปี ’61 เท่ากับ 159 บาท (สมมติฐานราคาน้ำมันดิบเฉลี่ย 65 USD/bbl; DCF valuation)